b'\n_START_ARTICLE_\nSuomu (kasvitiede)\n_START_PARAGRAPH_\nSuomu on kasvin kuiva, kalvomainen lehti, joka muistuttaa el\xc3\xa4inten suomuja. Kasvien suomut ovat usein pieni\xc3\xa4 tai surkastuneita, ja ne ovat tyypillisi\xc3\xa4 useille loiskasveille ja marraskasveille. Esimerkiksi kivihiilikaudella 340\xe2\x80\x93280 miljoonaa vuotta sitten el\xc3\xa4neen suomupuiksi nimetyn liekopuusuvun lajien rungon peitteen\xc3\xa4 oli suomumainen kuori. Sen suomut olivat pudonneiden lehtien j\xc3\xa4tt\xc3\xa4mi\xc3\xa4 arpia. My\xc3\xb6s mikroskooppisen pienen suomusiimalev\xc3\xa4n kaksi siimaa ovat suomupeitteisi\xc3\xa4._NEWLINE_Silmusuomut ovat silmussa olevia kasvupistett\xc3\xa4 ep\xc3\xa4edullisena vuodenaikana suojaavia alalehti\xc3\xa4, joiden kehitys on ehk\xc3\xa4istynyt. Ne ovat usein paksuja ja vahakerroksen tai karvakerroksen peitt\xc3\xa4mi\xc3\xa4._NEWLINE_T\xc3\xa4hk\xc3\xa4suomu on t\xc3\xa4hk\xc3\xa4ss\xc3\xa4 olevan kukan suomumainen tukilehti'